|  |  |  |  |  |  |  |
| --- | --- | --- | --- | --- | --- | --- |
| Številka: 007-244/2016 | | | | | | |
| Ljubljana,17. 10. 2016 | | | | | | |
| EVA : 2015-2550-0054 | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| **ZADEVA: Uredba o izvajanju Uredbe (ES) o pošiljkah odpadkov – predlog za obravnavo** | | | | | | | | | | | |
| 1. Predlog sklepov vlade: | | | | | | | | | | | |
| Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14) je Vlada Republike Slovenije na svoji … seji dne … sprejela naslednji  SKLEP:    Vlada Republike Slovenije izdaja Uredbo o izvajanju Uredbe (ES) o pošiljkah odpadkov, ki se objavi v Uradnem listu Republike Slovenije.  Mag. Lilijana Kozlovič  GENERALNA SEKRETARKA  Prejmejo:   * ministrstva * vladne službe   Priloga:  osnutek uredbe | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| **Irena Majcen, MINISTRICA**  **mag. Tanja Bolte, GENERALNA DIREKTORICA DIREKTORATA ZA OKOLJE**  **mag. Jana Miklavčič, VODJA SEKTORJA ZA ODPADKE** | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| (Navedite osebno ime zunanjega strokovnjaka ali firmo in naslov pravne osebe, ki je sodelovala pri pripravi predloga predpisa ali splošnega akta za izvrševanje javnih pooblastil.  (Navedite s tem povezane stroške, ki bremenijo javnofinančna sredstva ali navedite, da sodelovanje strokovnjaka ni povezano z javnofinančnimi izdatki.) | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| (Navedite imena in priimke ter funkcije ali nazive.) | | | | | | | | | | | |
| 5. Kratek povzetek gradiva: | | | | | | | | | | | |
| Predlog Uredbe o izvajanju Uredbe (ES) o pošiljkah odpadkov se bistveno ne razlikuje od Uredbe iz leta 2007. Spremenjene so le pristojnosti organa, iz Agencije RS za okolje se pristojnost prenaša na Inšpektorat za okolje in prostor. Poleg so dodane tudi obveznosti Policije in Fursa in bolj natančno opredeljeni razlogi za zavrnitev pošiljk, zlasti, ko gre za upoštevanje samozadostnosti države pri odstranjevanju odpadkov. | | | | | | | | | | | |
| 6. Presoja posledic za: | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | DA/**NE** | |
| b) | usklajenost slovenskega pravnega reda s pravnim redom Evropske unije | | | | | | | | | **DA**/NE | |
| c) | administrativne posledice | | | | | | | | | DA/**NE** | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | **DA**/NE | |
| d) | okolje, vključno s prostorskimi in varstvenimi vidiki | | | | | | | | | **DA**/NE | |
| e) | socialno področje | | | | | | | | | DA/**NE** | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | **DA**/NE | |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | | | | | | | | | |
| * I. Ocena finančnih posledic, ki niso načrtovane v sprejetem proračunu | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| II. Finančne posledice za državni proračun | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| SKUPAJ | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | DA/**NE** | | |
| Gradivo (predpis) je bilo poslano v mnenje:   * Skupnosti občin Slovenije SOS: DA/NE * Združenju občin Slovenije ZOS: DA/NE * Združenju mestnih občin Slovenije ZMOS: DA/NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja v času od 2. 8.–2. 9. 2016. | | | | | | | | | **DA**/NE | | |
| (Če je odgovor NE, navedite, zakaj ni bilo objavljeno.) | | | | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti. * .   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | **DA**/NE | | |
| **11. Gradivo je uvrščeno v delovni program vlade:** | | | | | | | | | **DA**/NE | | |
| IRENA MAJCEN  MINISTRICA | | | | | | | | | | | |

|  |
| --- |
|  |
|  |
|  |
|  |
|  |
|  |
|  |
|  |
| Ž |
|  |
|  |
|  |
|  |
|  |

**PREDLOG**

**(EVA)**: **2015-2550-0054**

Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14) izdaja Vlada Republike Slovenije

**U R E D B O   
o izvajanju Uredbe (ES) o pošiljkah odpadkov**

1. **SPLOŠNI DOLOČBI**

1. člen

**(vsebina)**

Ta uredba za izvajanje Uredbe (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (UL L št. 190 z dne 12. 7. 2006, str. 1), zadnjič spremenjene z Uredbo **Komisije (EU) 2015/2002 z dne 10. novembra 2015 o spremembi prilog IC in V k Uredbi (ES) št. 1013/2006 Evropskega parlamenta in Sveta o pošiljkah odpadkov** (UL L št. 294 z dne 11. 11. 2015, str. 1), (v nadaljnjem besedilu: Uredba 1013/2006/ES) določa pristojni organ in postopke in ureditev kontrole pošiljanja odpadkov glede pošiljk odpadkov:

– ki so namenjene na ozemlje, z ozemlja ali čez ozemlje Republike Slovenije,

– med posameznimi kraji v Republiki Sloveniji, če so pošiljke odpadkov povezane s tranzitom čez druge države,

– pri katerih mora biti ob njihovi prijavi v državi odpreme kot začetni pristojni organ udeležen inšpektorat, pristojen za varstvo okolja (v nadaljnjem besedilu: inšpektorat), v skladu z drugo alinejo točke f) 15. člena Uredbe 1013/2006/ES, in

– ki so namenjene za predelavo ali odstranjevanje.

**2. člen**

**(samozadostnost ravnanja z odpadki)**

(1) Pri pošiljkah odpadkov iz Republike Slovenije, namenjenih za odstranjevanje, inšpektorat upošteva, da ima odstranjevanje odpadkov v Republiki Sloveniji prednost pred odstranjevanjem v tujini, če so za posamezno vrsto odpadkov v Republiki Sloveniji razpoložljive zadostne zmogljivosti objektov za odstranjevanje.

(2) Če je odstranjevanje odpadkov v tujini dovoljeno v skladu z Uredbo 1013/2006/ES in ni v nasprotju s prejšnjim odstavkom, inšpektorat upošteva, da ima odstranjevanje odpadkov v drugih državah članicah Evropske unije prednost pred odstranjevanjem v državi, ki ni članica Evropske unije

(3) V skladu s petim odstavkom 3. člena Uredbe 1013/2006/ES se uporabljata prvi in drugi odstavek tega člena tudi za pošiljke mešanih komunalnih odpadkov, ki se razvrščajo med odpadke s seznama odpadkov s številko 20 03 01, zbranih od gospodinjstev, vključno z odpadki, ki se zberejo od drugih povzročiteljev.

1. **PRISTOJNI ORGAN**

**3. člen**

**(pristojni organ in informator)**

(1) Pristojni organ iz 53. člena Uredbe 1013/2006/ES je inšpektorat.

(2) Informator iz 54. člena Uredbe 1013/2006/ES je uslužbenec inšpektorata, ki ga določi predstojnik inšpektorata.

**III. DOKUMENTACIJA**

**4. člen**

**(dokumentacija)**

(1) Prijavitelj pošlje prijavo iz 4. člena Uredbe 1013/2006/ES inšpektoratu.

(2) Prijavitelj k prijavi poleg dokumentov iz 1. in 2. točke drugega odstavka 4. člena Uredbe 1013/2006/ES v skladu s 3. točko drugega odstavka 4. člena Uredbe 1013/2006/ES priloži tudi naslednjo dokumentacijo:

1. tehnični opis naprave za odstranjevanje ali predelavo odpadkov in kemično analizo odpadkov, kadar in kot jo zahteva pristojni organ ciljne države.
2. finančno jamstvo ali enakovredno zavarovanje v obliki bančne garancije ali zavarovalne police, veljavne začas pošiljanja vse do dokončanja predelave ali odstranjevanja prijavljenih odpadkov (v nadaljnjem besedilu: finančno jamstvo);
3. overjeno kopijo pogodbe med prijaviteljem in prejemnikom odpadkov ali njen prepis o predelavi ali odstranjevanju odpadkov, v slovenskem ali angleškem jeziku, ki je veljavna najmanj do izdaje potrdila iz točke (e) ali (d) prvega odstavka 15. člena ali točke (e) prvega odstavka 16. člena Uredbe 1013/2006/ES;
4. za pošiljke odpadkov čez ozemlje Republike Slovenije kopijo pogodbe med prijaviteljem in prejemnikom odpadkov;
5. za pošiljke odpadkov iz Republike Slovenije v državo, ki ni članica Evropske unije, mora prijava ali kopija prijave vsebovati tudi dokazilo, da upravljavec objekta za predelavo ali odstranjevanje odpadkov razpolaga z ustreznim dovoljenjem ciljne države;
6. kopije dokumentov za pristojne organe drugih držav, ko je Inšpektorat pristojni organ države odpreme;
7. če je prijavitelj hkrati tudi posrednik ali trgovec v skladu z Uredbo 1013/2006/ES, dokazilo o razpolaganju z objektom za skladiščenje nevarnih odpadkov ali nevarnih snovi, če je prijavitelj prijavil nevarne odpadke, ali dokazilo o razpolaganju z objektom za skladiščenje, če je prijavil nenevarne odpadke;
8. pooblastilo iz četrte in pete alineje točke a) petnajstega odstavka 2.člena Uredbe 1013/2006/ES iz katerega mora biti razvidno, da bo povzročitelj, novi povzročitelj ali zbiralec z dovoljenjem vzel te odpadke nazaj; in
9. potrdilo o plačilu administrativnih in upravnih stroškov.

(3) Ne glede na prejšnji odstavek Inšpektorat lahko od prijavitelja, v skladu s 3. točko drugega odstavka 4. člena Uredbe 1013/2006/ES v zvezi s 14. točko 3. dela Priloge II Uredbe 1013/2006/ES, zahteva tudi druge informacije, ki so nujne za presojo posamezne prijave.

**5. člen**

**(uporaba jezika)**

(1) V skladu s prvim odstavkom 27. člena Uredbe 1013/2006/ES se vse prijave, informacije, dokumentacija in druga obvestila predložijo inšpektoratu v slovenskem ali angleškem jeziku.

(2) Če prijave, informacije, dokumentacija in druga obvestila niso predloženi v navedenih jezikih, je treba na zahtevo inšpektorata predložiti overjene prevode v slovenski ali angleški jezik v skladu z drugim odstavkom 27. člena Uredbe 1013/2006/ES.

**6. člen**

**(finančno jamstvo)**

1) Pošiljke odpadkov, namenjene na postopke vmesne predelave ali odstranjevanja v Republiko Slovenijo kot ciljno državo, za katere postopek nadaljnje predelave in odstranjevanja poteka v Republiki Sloveniji, mora, v skladu s šestim odstavkom 6. člena Uredbe 1013/2006/ES, po končani vmesni predelavi ali odstranjevanju, pokrivati novo finančno jamstvo, ki ga odobri Inšpektorat vključno z obliko, besedilom in višino v skladu s 6. členom Uredbe 1013/2006/ES.

(2) Za pošiljke odpadkov, namenjene na postopke vmesne predelave mora biti predloženo finančno jamstvo, veljavno za obdobje največ petih let ali za čas pošiljanja vse do dokončanja predelave ali odstranjevanja prijavljenih odpadkov.

(3) Za pošiljke odpadkov, namenjene brez postopkov vmesne predelave mora biti predloženo finančno jamstvo, veljavno za obdobje največ treh let ali za čas pošiljanja vse do dokončanja predelave ali odstranjevanja prijavljenih odpadkov.

(4) V primeru splošne prijave na podlagi 13. člena Uredbe 1013/2006/ES se lahko namesto finančnega jamstva za kritje celotne splošne prijave predloži finančno jamstvo, ki krije dele splošne prijave.

(5) Za pošiljke odpadkov čez ozemlje Republike Slovenije, ki hkrati pomeni tranzit teh odpadkov čez ozemlje Skupnosti, Inšpektorat v skladu s 6. členom Uredbe 1013/2006/ES:

1. preveri višino finančnega jamstva in po potrebi določi dodatno finančno jamstvo v skladu s 6. členom Uredbe 1013/2006/ES ne glede na to, da je finančno jamstvo odobril pristojni organ države odpreme ali ciljne države, in

2. odobri finančno jamstvo, vključno z obliko, besedilom in višino v skladu s 6. členom Uredbe 1013/2006/ES, če finančnega jamstva ni odobril pristojni organ države odpreme ali ciljne države.

**7. člen**

**(ugovori pošiljkam odpadkov)**

(1) Inšpektorat vedno ugovarja pošiljki odpadkov v skladu s točko c) prvega odstavka 11. člena ali točko d) prvega odstavka 12. člena Uredbe 1013/2006/ES, če je bil prijavitelj ali prejemnik spoznan za krivega kaznivega dejanja ali prekrška zaradi nezakonite pošiljke ali drugega nezakonitega dejanja, povezanega z varstvom okolja, in če rok za izbris te odločbe, sodbe ali sklepa o prekršku iz uradne evidence še ni potekel.

(2) Inšpektorat vedno ugovarja pošiljkam odpadkov v Republiko Slovenijo na podlagi 11. in 12. člena Uredbe 1013/2006/ES:

– v skladu s točko a) prvega odstavka 11. člena Uredbe 1013/2006/ES pošiljkam odpadkov, namenjenih v objekte za odstranjevanje v Republiki Sloveniji,

– v skladu s točko g) prvega odstavka 11. člena Uredbe 1013/2006 pošiljkam odpadkov, namenjenih v sežigalnice za predelavo trdnih komunalnih odpadkov, če se morajo zato odpadki, nastali v Republiki Sloveniji, odstraniti, ali če je treba s temi odpadki ravnati v nasprotju s programi ravnanja z odpadki v Republiki Sloveniji, ali

– v skladu s točko b) prvega odstavka 12. člena Uredbe 1013/2006/ES pošiljkam odpadkov, namenjenih v objekte za predelavo, ali v skladu s točko b) prvega odstavka 11. člena Uredbe 1013/2006/ES, namenjenih v objekte za odstranjevanje, ki nimajo zadostnih zmogljivosti.

(3) Ne glede na prejšnji odstavek inšpektorat v skladu s točko a) prvega odstavka 11. členaUredbe 1013/2006/ESugovarja pošiljkam odpadkov, ki se razvrščajo med odpadke s seznama odpadkov s številko 20 03 01, zbranih od gospodinjstev, vključno z odpadki, ki se zberejo od drugih povzročiteljev, pri čemer so za namene uporabe te uredbe mešani komunalni odpadki še vedno mešani komunalni odpadki tudi po postopku obdelave, ki njihovih lastnosti ni bistveno spremenil.

**8. člen**

**(zahteve za tranzit)**

(1) Prijavitelj mora izpolnjevati v soglasjih pristojnih organov določene pogoje v skladu s prvim do četrtim odstavkom 10. člena Uredbe 1013/2006/ES in zagotoviti, da tudi prevoznik ali njegov pooblaščenec izpolnjujeta pogoje iz teh soglasij in druge pogoje v skladu s predpisi, ki urejajo tranzit odpadkov.

(2) Pri pošiljkah odpadkov, poslanih v skladu s 4. do 17. členom, in v zvezi s prvim odstavkom 35. člena, petim odstavkom 37. člena, prvim odstavkom 38. člena, tretjim odstavkom 40. člena, prvim odstavkom 42. člena, prvim odstavkom 44. člena, 45. členom, prvim odstavkom 46. člena, 47. členom ali prvim in drugim odstavkom 48. člena Uredbe 1013/2006/ES mora:

– prijavitelj zagotoviti, da hrani pri sebi izvod tranzitnega dokumenta in izvode prijavnega dokumenta, ki vsebujejo pisna soglasja in pogoje, ki so jih izdali oziroma določili pristojni organi;

– prevoznik ali njegov pooblaščenec izpolniti ustrezne rubrike v tranzitnem dokumentu in podpisanega izročiti drugemu prevozniku ali njegovemu pooblaščencu in zagotoviti, da ta dokument ves čas spremlja prevoz odpadkov in da so izpolnjeni predpisani pogoji iz dokumenta;

– prejemnik izpolniti ustrezne rubrike v tranzitnem dokumentu in ga podpisanega izročiti upravljavcu objekta za predelavo ali odstranjevanje, če prejemnik ni upravljavec objekta za predelavo ali odstranjevanje odpadkov.

(3) Oseba, ki organizira pošiljanje odpadkov v skladu z 18. členom Uredbe 1013/2006/ES, mora zagotoviti, da tudi prevoznik ali njegov pooblaščenec izpolnjujeta pogoje v skladu s predpisi, ki urejajo tranzit odpadkov, ter da odpadke spremlja dokument iz priloge VII Uredbe 1013/2006/ES, ki ga mora pred pošiljanjem odpadkov tudi podpisati.

(4) Pri pošiljkah odpadkov v skladu z 18. členom Uredbe 1013/2006/ES mora:

– oseba, ki organizira pošiljanje odpadkov v skladu z 18. členom Uredbe 1013/2006/ES, zagotoviti, da hrani izvod dokumenta iz priloge VII Uredbe 1013/2006/ES;

– prevoznik ali njegov pooblaščenec izpolniti ustrezne rubrike v dokumentu iz priloge VII Uredbe 1013/2006/ES in podpisanega izročiti drugemu prevozniku ali njegovemu pooblaščencu in zagotoviti, da ta dokument ves čas spremlja tranzit odpadkov in da so izpolnjeni predpisani pogoji iz dokumenta;

–prejemnik izpolniti ustrezne rubrike v dokumentu iz priloge VII Uredbe 1013/2006/ES in ga podpisanega izročiti upravljavcu objekta za predelavo ali odstranjevanje, če prejemnik ni upravljavec objekta za predelavo ali odstranjevanje odpadkov.

(5) Pri pošiljanju odpadkov preko meja mora prevoznik ali njegov pooblaščenec na zahtevo nadzornih organov iz 14. člena te uredbe predložiti kopijo tranzitnega dokumenta oziroma v primeru pošiljke odpadkov iz drugega in četrtega odstavka 3. člena Uredbe 1013/2006/ES dokument iz priloge VII Uredbe 1013/2006/ES.

(6) Prevoznik oziroma voznik mora prevozno sredstvo ob vsakem tranzitu odpadkov preko meja pravilno označiti, in sicer z veliko tiskano črko A na pravokotni tabli. Vzorec table je v prilogi 1, ki je sestavni del te uredbe.

**9. člen**

**(oblika in način sporočanja)**

V skladu s prvim in drugim odstavkom 26. člena Uredbe 1013/2006/ES prijavitelj predloži inšpektoratu po pošti ali telefaksu in nato po pošti ali z elektronsko pošto brez digitalnega podpisa in nato še po pošti naslednje podatke in dokumente ali samo z elektronsko pošto z digitalnim podpisom.:

– prijavo predvidene pošiljke v skladu s 4. in 13. členom Uredbe 1013/2006/ES;

- predložitev podatkov in dokumentov v skladu s 4., 7. in 8. členom Uredbe 1013/2006/ES,

– podatke o spremembah pošiljk po izdanem soglasju v skladu s 17. členom Uredbe 1013/2006/ES.

**10. člen**

**(upravni stroški)**

V skladu z 29. členom Uredbe 1013/2006/ES se za ustrezne in sorazmerne upravne stroške za izvajanje postopkov prijave štejejo stroški v višini 250 eurov.

**11. člen**

**(dopolnilne določbe v zvezi z obveznostjo prevzema odpadkov nazaj)**

1. Ne glede na 22. oziroma 24. člen Uredbe 1013/2006/ES za pošiljke odpadkov, za katere v skladu z Uredbo 1013/2006/ES obstaja obveznost prevzema nazaj, ni treba vložiti nove prijave oziroma pridobiti pisnega soglasja inšpektorata, če se pristojni organi strinjajo, da zadostuje primerno obrazložena zahteva iz 24. člena Uredbe 1013/2006/ES, o čemer inšpektorat pisno obvesti začetni pristojni organ države odpreme.
2. Inšpektorat v primeru iz prejšnjega odstavka o načinu in pogojih za vrnitev odpadkov pisno obvesti osebo, odgovorno za pošiljanje odpadkov preko meja, in ustrezni pristojni organ.

(3) Če obstaja obveznost plačila stroškov vrnitve odpadkov v skladu s 23. in 25. členom Uredbe 1013/2006/ES za odpadke, ki so bili poslani iz Republike Slovenije, se ta obveznost nanaša tudi na osebo, ki je organizirala nezakonite pošiljke odpadkov, posredovala pri njih ali jih izvedla ali kakorkoli drugače sodelovala pri nezakonitih pošiljkah odpadkov, pri čemer pa se ta obveznost ne nanaša na:

1. povzročitelja odpadkov, za katerega obstaja obveznost prevzema nazaj, če ta lahko dokaže, da je ob izročitvi odpadkov tretji osebi v Republiki Sloveniji ravnal v skladu s predpisi in ni sodeloval pri pošiljkah odpadkov,
2. izvajalca obvezne državne gospodarske javne službe ravnanja z odpadki, ki je poslal odpadke v postopek odstranjevanja, če je bilo odstranjevanje odpadkov izbrano na podlagi javnega razpisa.

(4) Osebe iz prejšnjega odstavka opravijo pobot po določbah, ki urejajo solidarnost dolžnikov iz predpisa, ki ureja obligacije.

(5) Stroški inšpektorata, ki nastanejo v zvezi s prevzemom odpadkov nazaj, njihovo predelavo ali odstranjevanjem ali v zvezi s predelavo in odstranjevanjem na drug način, se zaračunajo zavezancem za plačilo stroškov v skladu s 23. in 25. členom Uredbe 1013/2006/ES. Inšpektorat lahko določi, da mora zavezanec za plačilo stroškov predvidene stroške, ki nastanejo v zvezi s prevzemom nezakonito poslanih odpadkov nazaj ali v zvezi s predelavo in odstranjevanjem na drug način, te plačati vnaprej.

(6) Če izterjava zavezanca za plačilo stroškov v skladu s 23. in 25. členom Uredbe 1013/2006/ES ni mogoča, stroške prevzema odpadkov nazaj ali stroške predelave in odstranjevanja na drug način z odbitkom stroškov, ki so jih inšpektoratu v skladu s prvim odstavkom tega člena povrnili povzročitelji in druge tretje osebe, za katere velja obveznost povračila stroškov, plača inšpektorat.

**12. člen**

**(roki za izdajo soglasja in veljavnost soglasja)**

(1) Inšpektorat izda pisno soglasje za vsako pošiljko odpadkov na ozemlje, z ozemlja ali čez ozemlje Republike Slovenije, za katero je potrebna prijava v skladu z Uredbo 1013/2006/ES.

(2) Ne glede na prejšnji odstavek se za pošiljko odpadkov znotraj EU in s tranzitom skozi Republiko Slovenijo, za katero niso podani pogoji v skladu z 10. členom ali ugovori v skladu z 11. ali 12. členom Uredbe 1013/2006/ES, šteje, da je dano tiho soglasje v skladu z 9. členom Uredbe 1013/2006/ES.

(3) Za izdajo soglasja iz prvega odstavka veljajo naslednji roki:

1. soglasje za pošiljko odpadkov znotraj EU se izda v skladu s prvim odstavkom 9. člena Uredbe 1013/2006/ES v 30 dneh po odposlani potrditvi pristojnega organa ciljne države;

2. soglasje za pošiljko odpadkov znotraj EU s tranzitom skozi tretjo državo se izda v skladu s prvim odstavkom 9. člena Uredbe 1013/2006/ES v 30 dneh po odposlani potrditvi pristojnega organa ciljne države;

3. soglasje za pošiljko odpadkov iz tretje države v Republiko Slovenijo se izda v skladu s prvim odstavkom 9. člena Uredbe 1013/2006/ES v 30 dneh po odposlani potrditvi pristojnega organa ciljne države;

4. soglasje za pošiljko odpadkov, namenjenih za predelavo v tretjo državo iz Republike Slovenije, se izda v skladu s prvim odstavkom 9. člena Uredbe 1013/2006/ES v 30 dneh po odposlani potrditvi pristojnega organa ciljne države;

5. soglasje za pošiljko odpadkov, namenjenih za odstranjevanje v tretjo državo iz Republike Slovenije, in pošiljko odpadkov, namenjenih za predelavo v eno od držav, za katere velja sklep OECD, s tranzitom skozi eno ali več držav, za katere sklep OECD ne velja, iz Republike Slovenije, se izda v skladu s točko b) drugega odstavka 35. člena Uredbe 1013/2006/ES oziroma točko b) petega odstavka 38. člena Uredbe 1013/2006/ES prej kot v 61 dneh.

6. soglasje za pošiljko odpadkov, namenjenih za odstranjevanje, zunaj EU s tranzitom skozi Republiko Slovenijo za pošiljko odpadkov, namenjenih za predelavo, zunaj EU iz ene ali v eno od držav, za katere sklep OECD ne velja, s tranzitom skozi Republiko Slovenijo, in za pošiljko odpadkov, namenjenih za predelavo zunaj EU iz ene od držav, za katere sklep OECD ne velja, v eno od držav, za katere sklep OECD velja, in obratno, s tranzitom skozi Republiko Slovenijo, se izda v skladu s točko b) drugega odstavka 35. člena Uredbe 1013/2006/ES oziroma točko b) petega odstavka 38. člena Uredbe 1013/2006/ES prej kot v 61 dneh;

7. soglasje za pošiljko odpadkov, namenjenih za predelavo, zunaj EU iz ene ali v eno od držav, za katere sklep OECD velja, s tranzitom skozi Republiko Slovenijo, se izda v skladu s prvim odstavkom 9. člena Uredbe 1013/2006/ES v 30 dneh po odposlani potrditvi pristojnega organa ciljne države.

(4) V pisnem soglasju k pošiljki odpadkov mora inšpektorat določiti rok veljavnosti soglasja in navesti pogoj, da je soglasje inšpektorata k pošiljki odpadkov veljavno le, če je prijavitelj pridobil tudi ustrezna soglasja drugih pristojnih organov.

(5) Ne glede na četrti in osmi odstavek 9. člena Uredbe 1013/2006/ES pisno soglasje preneha veljati, če:

a) preneha veljati pogodba, sklenjena med prijaviteljem in prejemnikom odpadkov,

b) inšpektorat prejme izjavo prijavitelja, da ne bo več izvedel nobene pošiljke odpadkov v okviru izdanega soglasja za pošiljanje odpadkov preko meja, oziroma izjavo, da je že izkoristil dovoljene količine odpadkov pred iztekom veljavnosti soglasja za pošiljanje odpadkov preko meja,

c) objekt za predelavo ali odstranjevanje odpadkov preneha obratovati,

č) objektu za predelavo ali odstranjevanje odpadkov poteče ustrezno dovoljenje,

d) inšpektorat prejme potrdilo o predelavi ali odstranjevanju prijavljenih odpadkov pred potekom veljavnosti soglasja.

**13. člen**

**(pridobivanje in uporaba podatkov)**

(1) Pridobivanje podatkov o imenu in naslovu, rojstnem datumu in rojstnem kraju, telefonu in telefaksu, elektronskem naslovu in podatkov o zavarovanjih, sklenjenih v zvezi s pošiljkami odpadkov, o osebah, ki sodelujejo pri pošiljkah odpadkov in z njimi povezani predelavi in odstranjevanju, ter o njihovih podjetjih, dejavnih na navedenem področju, vključno s podjetji, ki odpadke povzročajo, predelujejo in odstranjujejo, je v skladu s predpisi, ki urejajo varstvo osebnih podatkov, dovoljeno za:

1. inšpekcijske preglede pošiljk odpadkov ter z njimi povezanih pregledov predelave in odstranjevanja;

2. preprečevanje in obravnavanje nezakonitih pošiljk odpadkov;

3. pošiljanje informacij pristojnim organom drugih držav, sekretariatu Baselske konvencije o nadzoru prehoda nevarnih odpadkov preko meja in njihovega odstranjevanja (Uradni list RS – Mednarodne pogodbe, št. [15/93](http://www.uradni-list.si/1/objava.jsp?sop=1993-02-0078) in [23/04](http://www.uradni-list.si/1/objava.jsp?sop=2004-02-0097); v nadaljnjem besedilu: Baselska konvencija) in Komisiji;

4. načrtovanje ravnanja z odpadki, če to vključuje odpadke, namenjene pošiljkam odpadkov iz Republike Slovenije ali v Republiko Slovenijo.

(2) Podatke iz prejšnjega odstavka pridobivajo organi iz 14. člena in informator iz drugega odstavka 3. člena te uredbe.

(3) Pridobivanje podatkov iz prvega odstavka tega člena je dovoljeno samo od neposredno vključene osebe. Brez njenega sodelovanja se lahko podatki zbirajo samo v primeru, če je to potrebno za opravljanje nalog iz 1. točke prvega odstavka tega člena.

(4) Organi in informator iz drugega odstavka tega člena si lahko pridobljene podatke medsebojno izmenjujejo ter jih pošiljajo ministrstvom, pristojnim za finance, gospodarstvo, promet, zdravje in delo. Osebni podatki, ki so jih poslali organi iz šestega odstavka tega člena ali drugi tuji organi, se lahko dajo organom iz drugega odstavka tega člena, če je to potrebno za opravljanje nalog iz prvega odstavka tega člena.

(5) Podatke iz prvega odstavka tega člena se lahko tudi brez predhodnega zaprosila pošlje sodiščem in organom kazenskega pregona, če je poznavanje teh podatkov potrebno za pregon kaznivih dejanj ali prekrškov.

(6) Podatke iz prvega odstavka tega člena se lahko pošlje informatorjem in organom, pristojnim za ravnanje z odpadki v drugih državah, sekretariatu Baselske konvencije ter Komisiji na podlagi utemeljene zahteve, če je poznavanje teh podatkov potrebno za opravljanje nalog iz 1. do 3. točke prvega odstavka tega člena.

(7) Podatki, poslani v skladu s četrtim, petim in šestim odstavkom tega člena, se lahko uporabijo izključno v namen, za katerega so bili poslani, v druge namene pa le, če je to potrebno za preprečitev večje škode za javno dobro ali nevarnosti za javno varnost ali pregon kaznivih dejanj ali prekrškov.

**III. NADZOR**

**14. člen**

**(organi nadzora)**

(1) Organi, pristojni za izvajanje nadzora nad izvajanjem Uredbe 1013/2006/ES in te uredbe (v nadaljnjem besedilu: nadzorni organi), so inšpektorat, Finančna uprava Republike Slovenije (v nadaljnjem besedilu: Finančna uprava) in Policija.

(2) Oseba, ki je stalno odgovorna za medsebojno sodelovanje z državami članicami EU v skladu s šestim odstavkom 50. člena Uredbe 1013/2006/ES, je oseba, zaposlena na inšpektoratu ali ministrstvu, pristojnemu za varstvo okolja (v nadaljnjem besedilu: ministrstvo), ki jo v skladu s šestim odstavkom 50. člena Uredbe 1013/2006/ES s sklepom imenuje predstojnik inšpektorata ali minister, pristojen za okolje (v nadaljnjem besedilu: minister).

(3) Oseba iz prejšnjega odstavka sporoča Komisiji v skladu s šestim odstavkom 50. člena Uredbe 1013/2006/ES tudi imena oseb organov, določenih za medsebojno sodelovanje z državami članicami EU.

(4) Pri nadzoru pošiljk odpadkov, zlasti pri naključnem preverjanju pošiljk odpadkov, sodelujeta z inšpektoratom v skladu z drugim do četrtim odstavkom 50. člena Uredbe 1013/2006/ES Finančna uprava in Policija v skladu s to uredbo ter predpisom, ki ureja naloge in pooblastila Finančne uprave, oziroma predpisom, ki ureja naloge in pooblastila Policije.

**15. člen**

**(naloge organov nadzora)**

(1) Naloge inšpektorata so:

– opravljanje inšpekcijskih pregledov objektov in podjetij v okviru njegovih pristojnosti v skladu z drugim odstavkom 50. člena Uredbe 1013/2006/ES;

– naključna preverjanja pošiljk odpadkov ali z njimi povezane predelave ali odstranjevanja;

– sodelovanje z drugimi pristojnimi organi za izvajanje nadzora iz prejšnjega člena pri odločanju, ali je pošiljka glede na predpise nezakonita;

– sodelovanje pri preprečevanju in preiskovanju nezakonitih pošiljk odpadkov na dvostranski ali večstranski ravni s pristojnimi organi nadzora drugih držav v skladu s petim odstavkom 50. člena Uredbe 1013/2006/ES in sprejemanje ukrepov inšpekcijskega nadzora na podlagi zahtev drugih držav članic EU v skladu s sedmim odstavkom 50. člena Uredbe 1013/2006/ES;

– vodenje koordinacije med njimi za izvajanje nadzora iz prejšnjega člena in usklajevanje skupnih akcij nadzora ter

– priprava načrta inšpekcijskih nadzorov za nadzorne organe v skladu z drugim odstavkom 50. člena Uredbe 1013/2006/ES, ki se pregleda vsake tri leta in po potrebi posodablja.

(2) Finančna uprava in Policija pri izvajanju nadzora nad Uredbo 1013/2006 in to uredbo opravljata nadzor nad:

– dokumenti, ki morajo spremljati pošiljko odpadkov v skladu z določbami Uredbe 1013/2006/ES in te uredbe;

– dokumenti, ki jih države, ki niso članice OECD, zahtevajo za uvoz na podlagi Uredbe Komisije (ES) št. 1418/2007 **z dne 29. novembra 2007 glede izvoza nekaterih odpadkov za predelavo iz Priloge III ali IIIA k Uredbi (ES) št. 1013/2006 Evropskega parlamenta in Sveta v nekatere države, za katere se Sklep OECD o nadzoru prehoda odpadkov preko meja ne uporablja** (UL L št. 316 z dne 4. 12. 2007, str. 6);

– usklajenostjo odpadkov, ki so predmet pošiljke, s podatki, navedenimi v izvodu tranzitnega dokumenta, pisnem soglasju pristojnega organa oziroma dokumentu iz priloge VII Uredbe 1013/2006/ES in

– pravilno označenostjo prevoznih sredstev, ki prevažajo odpadke v skladu s šestim odstavkom 8. člena te uredbe.

(3) Finančna uprava in Policija določita osebo za sodelovanje v skladu s šestim odstavkom 50. člena Uredbe 1013/2006/ES in jo sporočita osebi iz drugega odstavka 14. člena te uredbe.

(4) Finančna uprava in Policija začasno zadržita pošiljko odpadkov in dokumente o tranzitu, če obstaja sum, da je pošiljka nezakonita, do pisnega obvestila inšpektorata. Če inšpektorat potrdi, da je pošiljka nezakonita, zadržano pošiljko Policija do odobrenih prostorov ali objektov za varno skladiščenje nezakonitih pošiljk do pisnega obvestila inšpektorata o nadaljnjem ravnanju s pošiljko

(5) Nadzorni organi imajo pravico do odvzema vzorcev ali odreditve odvzema akreditirani osebi, s katero je ministrstvo sklenilo pogodbo za vzorčenje in izvajanje analiz.

(6) Nadzorni organi imajo pravico vpogleda v:

– prijavni dokument in kopijo tranzitnega dokumenta, pisna soglasja, ki so jih izdali pristojni organi in ki vsebujejo ustrezne pogoje v zvezi s pošiljkami odpadkov,

– dokument iz priloge VII Uredbe 1013/2006/ES in

– dokazila iz četrtega a do četrtega c odstavka 50. člena Uredbe 1013/2006/ES.

(7) Organom iz prejšnjega odstavka mora na njihovo zahtevo:

– prijavitelj izročiti dokumente iz prve alineje prejšnjega odstavka;

– oseba, ki organizira pošiljko odpadkov, izročiti dokumente iz druge alineje prejšnjega odstavka;

– oseba, ki ima v posesti zadevno snov ali predmet ali ki organizira tranzit te snovi ali predmeta, izročiti dokazila iz tretje alineje prejšnjega odstavka in

– prevozno podjetje ali njegov pooblaščenec, oseba, ki neposredno opravlja tranzit, prejemnik in upravljavec objekta za predelavo ali odstranjevanje, ki sprejme odpadke, dokumente v skladu s prvo in drugo alinejo prejšnjega odstavka.

(8) Nadzorni organi lahko za izvajanje nadzora zahtevajo informacije, navedene v prvem in drugem odstavku 18. člena Uredbe 1013/2006/ES, o pošiljkah odpadkov, ki so poslani v skladu z 18. členom Uredbe 1013/2006/ES. Oseba, ki organizira pošiljko odpadkov, prejemnik in upravljavec objekta za predelavo ali odstranjevanje, ki sprejme odpadke, morajo na zahtevo nadzornih organov te informacije poslati pravočasno in v roku, ki ga določijo ti organi.

(9) Inšpektorat, Finančna uprava in Policija o odkritih nezakonitih pošiljkah odpadkov medsebojno izmenjujejo informacije, skladno s protokolom, ki ga potrdijo predstojniki pristojnih nadzornih organov.

**16. člen**

**(priprava poročila in pošiljanje informacij)**

1. Ministrstvo izdela poročilo v skladu s tretjim odstavkom 13. člena Baselske konvencije in ga v skladu s prvim odstavkom 51. člena Uredbe 1013/2006/ES pošlje Komisiji.
2. Ministrstvo v skladu z drugim odstavkom 51. člena Uredbe 1013/2006/ES pripravi poročilo in ga pošlje Komisiji.
3. Organi iz 14. člena te uredbe morajo na podlagi pisne zahteve ministra pravočasno poslati informacije, potrebne za pripravo tega poročila.

**17. člen**

**(izdaja predhodnih soglasij)**

Ministrstvo v skladu s 14. členom Uredbe 1013/2006/ES z odločbo določi objekte za predelavo odpadkov, za katere se izdajo predhodna soglasja.

**IV. KAZENSKE DOLOČBE**

**18. člen**

**(težji prekrški za prijavitelja ali osebo, ki organizira pošiljanje v skladu z 18. členom Uredbe 1013/2006/ES)**

(1) Z globo od 10.000 eurov do 40.000 eurov se kaznuje pravna oseba, samostojni podjetnik posameznik ali posameznik, ki samostojno opravlja dejavnost, ki pošilja odpadke (prijavitelj ali oseba, ki organizira pošiljanje v skladu z 18. členom Uredbe 1013/2006/ES), če:

1. pošlje odpadke tako, da je v skladu s 35. točko 2. člena Uredbe 1013/2006/ES pošiljka spoznana kot nezakonita pošiljka;

2. pošlje odpadke v nasprotju s pogoji, ki jih določijo pristojni organi v skladu z 10. členom Uredbe 1013/2006/ES;

3. v nasprotju s 16. členom Uredbe 1013/2006/ES ne izpolni tranzitnega dokumenta;

4. v nasprotju z 18. členom Uredbe 1013/2006/ES ne izpolni dokumenta iz priloge VII Uredbe 1013/2006/ES;

5. krši prepoved mešanja odpadkov med pošiljanjem iz 19. člena Uredbe 1013/2006/ES;

6. pošlje odpadke v nasprotju s četrtim odstavkom 22. člena Uredbe 1013/2006/ES ali ne prevzame nezakonite pošiljke nazaj v skladu s pisnim obvestilom inšpektorata o prevzemu nezakonitih pošiljk iz 24. člena Uredbe 1013/2006;

7. ne zagotovi vrnitve odpadkov v skladu z 22., 23., 24. in 25. členom Uredbe 1013/2006/ES;

8. krši prepoved pošiljanja odpadkov iz Republike Slovenije iz 34., 36., 39. in 40. člena Uredbe 1013/2006/ES ali

9. pošilja odpadke v državo, ki je v skladu z določbo točke a) tretjega odstavka 34. člena in točke a) drugega pododstavka prvega odstavka 37. člena Uredbe 1013/2006/ES prepovedala uvoz teh odpadkov.

(2) Z globo od 2000 eurov do 4100 eurov se kaznuje za prekršek iz prejšnjega odstavka tudi odgovorna oseba pravne osebe, samostojnega podjetnika posameznika ali posameznika, ki samostojno opravlja dejavnost.

**19. člen**

**(lažji prekrški za prijavitelja ali osebo, ki organizira pošiljanje v skladu z 18. členom Uredbe 1013/2006/ES)**

(1) Z globo od 5000 eurov do 20.000 eurov se kaznuje pravna oseba, samostojni podjetnik posameznik ali posameznik, ki samostojno opravlja dejavnost, ki pošilja odpadke (prijavitelj ali oseba, ki organizira pošiljanje v skladu z 18. členom Uredbe 1013/2006/ES), če:

1. na zahtevo nadzornega organa iz 14. člena te uredbe ne predloži tranzitnega dokumenta ali izvodov prijavnega dokumenta s pisnimi soglasji in pogoji pristojnih organov v skladu s točko c) 16. člena Uredbe 1013/2006/ES ali dokumenta iz priloge VII Uredbe 1013/2006/ES;

2. med osebo, ki organizira pošiljko odpadkov in prejemnikom, ki odpadke predela, ni sklenjena pogodba iz drugega odstavka 18. člena Uredbe 1013/2006/ES, če pogodba ne učinkuje pred pričetkom pošiljanja ali ne vsebuje obveznosti v skladu z 18. členom Uredbe 1013/2006/ES;

3. ne hrani dokumentacije v zvezi s prijavljeno pošiljko odpadkov v skladu s prvim odstavkom 20. člena Uredbe 1013/2006/ES;

4. organizira pošiljko odpadkov, pa ne hrani informacij, danih na podlagi prvega odstavka 18. člena v zvezi s pošiljko odpadkov v skladu z drugim odstavkom 20. člena Uredbe 1013/2006/ES.

(2) Z globo od 1000 eurov do 2500 eurov se kaznuje za prekršek iz prejšnjega odstavka tudi odgovorna oseba pravne osebe, samostojnega podjetnika posameznika ali posameznika, ki samostojno opravlja dejavnost.

**20. člen**

**(težji prekrški za prejemnika ali obrat, ki odpadke obdeluje)**

(1) Z globo od 10.000 eurov do 40.000 eurov se kaznuje pravna oseba, samostojni podjetnik posameznik ali posameznik, ki samostojno opravlja dejavnost, ki prejme odpadke, če:

1. v nasprotju z določbami točke c), d) in e) prvega odstavka 15. člena, točke b), d) in e) prvega odstavka 16. člena, točke c) tretjega odstavka 35. člena in točke c) tretjega odstavka 42. člena Uredbe 1013/2006/ES ne izpolni dolžnosti potrditve prejema pošiljke odpadkov, izdaje potrdila o dokončanju predelave ali odstranjevanja ali obveščanja o tem;

2. v nasprotju s 16. členom Uredbe 1013/2006/ES ne izpolni tranzitnega dokumenta;

3. v nasprotju z 18. členom Uredbe 1013/2006/ES ne izpolni dokumenta iz priloge VII Uredbe 1013/2006/ES;

4. prejme odpadke, za katere velja prepoved pošiljanja v EU iz 41. in 43. člena Uredbe 1013/2006/ES, ali

5. prejme odpadke, ki niso navedeni v dovoljenju za odstranjevanje ali predelavo.

(2) Z globo od 2000 eurov do 4100 eurov se kaznuje za prekršek iz prejšnjega odstavka tudi odgovorna oseba pravne osebe, samostojnega podjetnika posameznika ali posameznika, ki samostojno opravlja dejavnost.

**21. člen**

**(lažji prekrški za prejemnika ali obrat, ki odpadke obdeluje)**

(1) Z globo od 5.000 eurov do 20.000 eurov se kaznuje pravna oseba, samostojni podjetnik posameznik ali posameznik, ki samostojno opravlja dejavnost, ki prejme odpadke, če:

1. na zahtevo nadzornega organa iz 14. člena te uredbe ne predloži tranzitnega dokumenta ali izvodov prijavnega dokumenta s pisnimi soglasji in pogoji ustreznih pristojnih organov v skladu s točko c) 16. člena Uredbe 1013/2006/ES ali dokumenta iz priloge VII Uredbe 1013/2006/ES;

2. ne hrani dokumentacije v zvezi s prijavljeno pošiljko odpadkov v skladu s prvim odstavkom 20. člena Uredbe 1013/2006/ES;

3. ne hrani informacij, danih na podlagi prvega odstavka 18. člena v zvezi s pošiljko odpadkov v skladu z drugim odstavkom 20. člena Uredbe 1013/2006/ES.

(2) Z globo od 1000 eurov do 2500 eurov se kaznuje za prekršek iz prvega odstavka tega člena tudi odgovorna oseba pravne osebe, samostojnega podjetnika posameznika ali posameznika, ki samostojno opravlja dejavnost.

**22. člen**

**(prekrški za prevoznika odpadkov)**

(1) Z globo od 1.000 eurov do 5.000 eurov se kaznuje pravna oseba, samostojni podjetnik posameznik ali posameznik, ki samostojno opravlja dejavnost, ki prevaža odpadke, če:

1. ravna v nasprotju z 2. točko drugega odstavka ali 2. točko četrtega odstavka 8. člena te uredbe;
2. nadzornim organom ne predloži izvoda tranzitnega dokumenta v skladu s točko c) tretjega odstavka 35. člena, točko b) tretjega odstavka 38. člena, točko c) tretjega odstavka 42. člena, tretjim odstavkom 44. člena, 47. členom, prvim in drugim odstavkom 48. člena Uredbe 1013/2006/ES oziroma v primeru pošiljke odpadkov iz drugega in četrtega odstavka 3. člena Uredbe 1013/2006/ES dokumenta iz priloge VII Uredbe 1013/2006/ES ali
3. prevaža pošiljke preko meja, ne da bi prevozno sredstvo ustrezno označil, kot je določeno v šestem odstavku 8. člena te uredbe.

(2) Z globo od 400 eurov do 1200 eurov se kaznuje za prekršek iz prejšnjega odstavka tudi odgovorna oseba pravne osebe, samostojnega podjetnika posameznika ali posameznika, ki samostojno opravlja dejavnost.

(3) Z globo 200 eurov se za prekršek iz prvega odstavka tega člena kaznuje tudi voznik prevoznega sredstva, če prevoznega sredstva ni ustrezno označil, kot je določeno všestem odstavku 8. člena te uredbe.

**23. člen**

**(težji prekrški za posameznika)**

(1) Z globo od 800 eurov do 1200 eurov se kaznuje za prekršek posameznik, če:

1. pošlje odpadke tako, da je na podlagi 35. točke 2. člena Uredbe 1013/2006/ES pošiljka spoznana kot nezakonita pošiljka;

2. pošlje odpadke v nasprotju s pogoji, ki jih določijo pristojni organi v skladu z 10. členom Uredbe 1013/2006/ES;

3. v nasprotju s 16. členom Uredbe 1013/2006/ES ne izpolni tranzitnega dokumenta;

4. v nasprotju z 18. členom Uredbe 1013/2006/ES ne izpolni dokumenta iz priloge VII Uredbe 1013/2006/ES;

5. krši prepoved mešanja odpadkov med pošiljanjem iz 19. člena Uredbe 1013/2006/ES;

6. pošlje odpadke v nasprotju s četrtim odstavkom 22. člena Uredbe 1013/2006/ES ali ne prevzame nezakonite pošiljke nazaj v skladu s pisnim obvestilom inšpektorata o prevzemu nezakonitih pošiljk iz 24. člena Uredbe 1013/2006;

7. ne zagotovi vrnitve odpadkov v skladu z 22., 23., 24. in 25. členom Uredbe 1013/2006/ES;

8. krši prepoved pošiljanja odpadkov iz Republike Slovenije v skladu s 34., 36., 39. in 40. členom Uredbe 1013/2006/ES;

9. pošilja odpadke v državo, ki je v skladu z določbami točke a) tretjega odstavka 34. člena in točke a) drugega pododstavka prvega odstavka 37. člena Uredbe 1013/2006/ES prepovedala uvoz teh odpadkov;

10. v nasprotju z določbami točke c), d) in e) prvega odstavka 15. člena, točke b), d) in e) prvega odstavka 16. člena, točke c) tretjega odstavka 35. člena in točke c) tretjega odstavka 42. člena Uredbe 1013/2006/ES ne izpolni dolžnosti potrditve prejema pošiljke odpadkov, izdaje potrdila o dokončanju predelave ali odstranjevanja ali obveščanja o tem;

11. prejme odpadke, za katere velja prepoved pošiljanja v EU iz 41. in 43. člena Uredbe 1013/2006/ES.

**24. člen**

**(lažji prekrški za posameznika)**

Z globo od 400 eurov do 800 eurov se kaznuje za prekršek posameznik, če:

1. na zahtevo nadzornega organa iz 14. člena te uredbe ne predloži tranzitnega dokumenta ali izvodov prijavnega dokumenta s pisnimi soglasji in pogoji ustreznih pristojnih organov v skladu s točko c) 16. člena Uredbe 1013/2006/ES ali dokumenta iz priloge VII Uredbe 1013/2006/ES;

2. med osebo, ki organizira pošiljko odpadkov, in prejemnikom, ki odpadke predela, ni sklenjena pogodba iz drugega odstavka 18. člena Uredbe 1013/2006/ES, če pogodba ne učinkuje ali ne vsebuje obveznosti v skladu z 18. členom Uredbe 1013/2006/ES;

3. ne hrani dokumentacije v zvezi s prijavljeno pošiljko odpadkov v skladu s prvim odstavkom 20. člena Uredbe 1013/2006/ES;

4. organizira pošiljko odpadkov, pa ne hrani informacij, danih na podlagi prvega odstavka 18. člena v zvezi s pošiljko odpadkov v skladu z drugim odstavkom 20. člena Uredbe 1013/2006/ES.

1. **člen**

**(administrativni prekrški)**

1. Z globo 600 eurov se kaznuje pravna oseba, samostojni podjetnik posameznik ali posameznik, ki samostojno opravlja dejavnost, če:
2. v nasprotju s 16. členom Uredbe 1013/2006/ES izpolni tranzitni dokument nepravilno, nepopolno ali nepravočasno ali
3. v nasprotju z 18. členom Uredbe 1013/2006/ES izpolni dokument iz priloge VII Uredbe 1013/2006/ES nepravilno, nepopolno ali nepravočasno.
4. Z globo 300 eurov se kaznuje za prekršek iz prejšnjega odstavka tudi odgovorna oseba pravne osebe, samostojnega podjetnika posameznika ali posameznika, ki samostojno opravlja dejavnost.
5. Z globo 200 eurov se kaznuje za prekršek iz prvega odstavka tega člena tudi posameznik.

**V. PREHODNA IN KONČNI DOLOČBI**

**( pristojni organ )**

**26. člen**

Pristojni organ za izvajanje Uredbe 1013/2006/ES je do 1. januarja 2017 Agencija Republike Slovenije za okolje.

**28. člen**

**(prenehanje veljavnosti)**

Z dnem uveljavitve te uredbe preneha veljati Uredba o izvajanju Uredbe 1013/2006/ES o pošiljkah odpadkov (Uradni list RS, št. 71/07).

**29. člen**

**(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije.

Št.:

Ljubljana, dne

EVA 2015-2550-0054

Vlada Republike Slovenije

dr. Miro Cerar l.r.

predsednik

**Priloga 1 (vzorec table za označevanje tranzita pošiljk odpadkov preko meja)**

ŠIRINA TABLE: 400 mm

VIŠINA TABLE: 300 mm

VELIKOST ČRKE A: 200 mm

DEBELINA ČRTE ČRKE A: 20 mm

Vozila se lahko označijo tudi s preklopno tablo enake velikosti.

A

20 mm

300 mm

200 mm

**OBRAZLOŽITEV**

I. UVOD

Pravna podlaga za sprejem uredbe je Uredbe (ES) št 1013/2006 o pošiljkah odpadkov.

Predlog Uredbe o izvajanju Uredbe (ES) št. 1013/2006 o pošiljkah odpadkov (v nadaljnjem besedilu: uredba) spreminja in dopolnjuje veljavno Uredbo o izvajanju Uredbe (ES) št. 1013/2006 o pošiljkah odpadkov (Uradni list RS, št. [71/07](http://www.uradni-list.si/1/objava.jsp?sop=2007-01-3886)).

Ministrstvo za okolje in prostor se je zaradi boljše organiziranosti in učinkovitosti dela in zahtev Računskega sodišča RS iz porevizijskega poročila št. 321-1/2012/76 z dne 14. 2. 2014 odločilo, da vse naloge, ki so bile v pristojnosti Agencije RS za okolje (v nadaljevanju ARSO), prevzame inšpektorat, pristojen za varstvo okolja (v nadaljevanju inšpektorat). Posledično so spremenjene ali dopolnjene določbe od prvega do vključno 25. člena.

II. VSEBINSKA OBRAZLOŽITEV PREDLAGANIH REŠITEV

**1. člen (namen uredbe):**

določa namen uredbe, pri čemer uvodni odstavek o predmetu uredbe omeji na izrecno opredeljene pošiljke odpadkov. Zaradi odločitve, da po novi ureditvi postane pristojni organ inšpektorat, naloge, v tretji alineji naložene ministrstvu, pristojnemu za okolje, po novem prevzame inšpektorat.

**Novi 2. člen (samozadostnost ravnanja z odpadki):**

3. člen (samozadostnost ravnanja z odpadki)postane novi 2. člen zaradi primernejše nomotehnične umestitve določb v predpis.

**Novi 3. člen (pristojni organ in informator):**

2. člen (pristojni organ in informator)postane novi 3. člen zaradi primernejše nomotehnične umestitve določb v predpis. Ker se v prvem odstavku opredelitev pristojnega organa nanaša na konkretni člen Uredbe 1013/2006/ES, se posledično tudi nanaša na vse naloge pristojnega organa, ki neposredno izhajajo iz Uredbe 1013/2006/ES, zato se zaradi pravne varnosti navedbe nalog pristojnega organa v predlogu uredbe črtajo.

Drugi in tretji odstavek se zaradi nomotehnične poenostavitve predpisa združita.

**4. člen (dokumentacija):**

– v prvem odstavku je prijava v 4., in ne 3. členu, zato se namesto na 3. člen sklic glasi: “iz 4. člena”;

– v drugem odstavku:

druga alineja: na koncu druge alineje se naredi okrajšava z besedno zvezo “finančno jamstvo”, ki se uporablja v nadaljnjem besedilu in zajema opredelitev finančne garancije po uredbi,

tretja alineja: besedilo za »ES« se prenese v novo alinejo, vsebuje nomotehnične popravke, ki ne vplivajo na vsebino določb,

šesta alineja: dosedanjo pristojnost agencije nadomesti pristojnost inšpektorata in dodata se osma in deveta alineja zaradi uskladitve določbe z Uredbo 1013/2006/ES,

deveta alineja: za besedo »administrativnih« se beseda »stroškov« črta. Gre za nomotehnični popravek,

– tretji odstavek:

pristojnost agencije prevzame inšpektorat, določba vsebuje tudi nomotehnične prilagoditve, ki pa ne vplivajo na vsebino.

**6. člen (finančno jamstvo):**

– za besedo “jamstvo” se zaradi uskladitve z Uredbo 1013/2006/ES doda besedilo ”ali enakovredno zavarovanje”. Poleg tega je določeno, da finančno jamstvo odobri inšpektorat,

– drugi odstavek: 1. točka postane 2. točka in obratno, beseda “določi” pa se nadomesti z besedo “odobri” zaradi uskladitve z Uredbo 1013/2006/ES.

**7. člen (ugovori pošiljkam odpadkov):**

Izbrisani so sklici na operativne programe ravnanja z odpadki v RS, saj ti zaradi svojstvene pravne narave niso ustrezna podlaga, ustrezno so popravljena tudi sklicevanja na 11. oziroma 12. člen Uredbe 1013/2006/ES.

**8. člen (zahteve za prevoz):**

Doda se priloga 1, ki je sestavni del te uredbe in v kateri je vzorec table za označevanje prevoznih sredstev pošiljk odpadkov preko meja.

**9. člen (oblika in način sporočanja):**

V drugi alineji se črta sklic na 16. člen, ker bi v nasprotnem primeru pomenilo, da nalagamo obveznost pošiljanja informacij in dokumentov prijavitelju, ne pa obratu, kot to zahteva Uredba 1013/2006/ES.

**Novi 10. člen (upravni stroški):**

Besedilo “od najmanj 100 evrov in največ 7.500 evrov” se nadomesti z besedilom: “250 evrov”. Ker razpon, kot ga vsebuje dosedanja določba, ni podprt z ustrezno metodologijo, je po novem znesek določen fiksno, in sicer 250 evrov. Znesek je primerljiv z drugimi državami članicami in usklajen z letno inflacijo.

**11. člen (dopolnilne določbe v zvezi z obveznostjo prevzema odpadkov nazaj)**

– sprememba prvega odstavka je nomotehnična,

– dodan je nov drugi odstavek, ki obveznost obveščanja pristojnega organa in odgovorne osebe za pošiljanje odpadkov preko meja o načinu in pogojih za vrnitev odpadkov nazaj nalaga inšpektoratu,

– drugi odstavki se ustrezno preštevilčijo.

**Novi 12. člen (roki za izdajo soglasja in veljavnost soglasja):**

– prvi odstavek: je zaradi pravne nedvoumnosti terminološko dopolnjen v skladu z Uredbo 1013/2006/ES. Podana je jasna ločnica med pisnim in tihim soglasjem,

– novi drugi odstavek: doda se nov drugi odstavek, ki podaja jasno ločnico med pisnim in tihim soglasjem,

– sedanji drugi odstavek se črta: njegova vsebina je že določena v Uredbi 1013/2006/ES (9., 35. in 38. člen),

– drugi odstavki se ustrezno preštevilčijo, pri čemer se doda nov peti odstavek, ki podrobneje opredeli prenehanje soglasja.

**Novi 13. člen (pridobivanje in uporaba podatkov):**

– 2. točka prvega odstavka: za besedo »preprečevanje« se doda beseda »obravnavanje« zaradi pravne nedvoumnosti,

– drugi odstavek je poleg vsebinskega prenosa pristojnosti z agencije na inšpektorat nomotehnično prilagojen, kar ne vpliva na vsebino.

**Novi 14. člen (nadzorni organi):**

– je vsebinsko razdeljen na dva dela, in sicer poleg konkretne določitve pristojnih organov določa tudi njihove naloge. Slednje je po novem v samostojnem členu (novi 15. člen (naloge nadzornih organov)).

– novi drugi odstavek (prej tretji in četrti odstavek): združuje vsebino prejšnjega tretjega in četrtega odstavka in razširja stalno odgovorno osebo tudi na osebo, zaposleno na ministrstvu (prej le na inšpektoratu), v skladu s tem so navedene določbe o imenovanju te osebe,

– novi tretji odstavek je prejšnji peti odstavek,

– novi četrti odstavek (prejšnji šesti odstavek) sodelovanje z inšpektoratom konkretno opredeli carinski organ, in sicer je to Finančna uprava RS.

**Novi 15. člen (naloge nadzornih organov):**

– prvi odstavek: v alinejah povzema naloge inšpektorata, ki so bile v dosedanji ureditvi določene v 14. členu v različnih odstavkih (npr. 2., 6., 9.) ter nekatere nove naloge, kot sta usklajevanje skupnih akcij nadzora in priprava načrta inšpekcijskih nadzorov za nadzorne organe v skladu z Uredbo 1013/2006/ES,

– drugi, tretji, četrti, peti in šesti odstavek: analogno obrazložitvi k prvemu odstavku smiselno določa naloge FURS,

– nova 3. točka sedmega odstavka: tudi posestnik zadevne snovi ali predmeta mora po novem izročiti določeno dokumentacijo na zahtevo nadzornega organa. Gre za uskladitev z Uredbo 1013/2006/ES.

**16. člen (priprava poročila in pošiljanje informacij):**

Določba kot podlago za izdajo poročila poleg Uredbe 1013/2006/ES po novem navaja tudi Baselsko konvencijo, pristojnosti priprave poročil z agencije pa prenaša na ministrstvo.

**18. do 25. člen (kazenske določbe):**

Prekrške smo ločili na lažje in težje ter administrativne prekrške zaradi lažje preglednosti. Dodan je nov 25. člen, ki določa administrativne prekrške.